ชนัญญา เตชจักรเสมา

ชนัญญา เตชจักรเสมา (เกิด 20 กรกฎาคม) ชื่อเล่น วิว เป็นครีเอเตอร์และยูทูบเบอร์ชาวไทย เป็นที่รู้จักจากการเล่าเรื่องบนช่อง Point of View และในฐานะนักเขียน เธอเริ่มทำวิดีโอทั่วไปมาตั้งแต่ปี พ.ศ. 2552 และเริ่มทำคอนเทนต์แนวสื่อความรู้แบบเล่าเรื่องตั้งแต่วันที่ 1 ตุลาคม พ.ศ. 2555 นอกจากนี้ เธอยังเป็นผู้เขียนหนังสือหลายเล่ม รวมถึงหนังสือพ็อกเก็ตบุ๊กขายดีอย่าง Thai Literature Digest ซึ่งนำเสนอวรรณคดีไทยด้วยภาษาแบบร่วมสมัยที่อ่านเข้าใจง่าย นอกจากนี้ปัจจุบันชนัญญายังเป็นเจ้าของบริษัททัวร์ Point of View on Tour ที่จัดทัวร์สนุกและได้สาระ ตามสไตล์ Curated Tour 

ปัจจุบัน เธอยังคงนำเสนอคอนเทนต์ที่ให้ทั้งความบันเทิงและสาระความรู้ผ่านสื่อสังคมออนไลน์หลากหลายแพลตฟอร์ม ไม่ว่าจะเป็นยูทูบ เฟซบุ๊ก อินสตาแกรม ติ๊กต็อก และยังออกนำทัวร์ด้วยตัวเอง

 ประวัติการศึกษา 
ชนัญญาเกิดในครอบครัวคนไทยเชื้อสายจีน เข้าเรียนระดับชั้นประถมศึกษาที่ โรงเรียนสาธิตจุฬาลงกรณ์มหาวิทยาลัย (ฝ่ายประถม) ชนัญญาให้สัมภาษณ์ว่าตนเป็นคนที่ชอบวรรณกรรมอย่างมากโดยอ่านทั้งวรรณกรรม วรรณคดี และประวัติศาสตร์ตั้งแต่เด็ก เมื่อเข้าศึกษาในระดับมัธยมศึกษาที่ โรงเรียนสาธิตจุฬาลงกรณ์มหาวิทยาลัย (ฝ่ายมัธยม) ด้วยความที่ต้องการเป็นนักเขียน ประกอบกับความนิยมการใช้อินเทอร์เน็ตในสมัยนั้นที่มีเว็บไซต์นิยายออนไลน์จำนวนมาก จึงเริ่มเขียนงานลงในอินเทอร์เน็ตตั้งแต่นั้น ต่อมาในช่วงมัธยมศึกษาตอนปลายเธอเข้าเรียนในแผนกวิชาวิทยาศาสตร์-คณิตศาสตร์ และในช่วงเวลานี้เองเพื่อนๆ ในโรงเรียนได้ขอร้องให้ชนัญญาช่วยสรุปเนื้อหาวิชาภาษาไทยและวรรณคดีอยู่เสมอเนื่องจากความสามารถด้านภาษาที่โดดเด่นในกลุ่มเพื่อนที่เรียนในแผนวิทยาศาสตร์-คณิตศาสตร์https://www.blockdit.com/posts/611540b5c7c9830c8e6655ce 

ชนัญญาสำเร็จการศึกษาระดับมัธยมศึกษาจากโรงเรียนสาธิตจุฬาลงกรณ์มหาวิทยาลัย รุ่นที่ 44https://cudaa.org/alumni_list/%E0%B8%99-%E0%B8%AA-%E0%B8%8A%E0%B8%99%E0%B8%B1%E0%B8%8D%E0%B8%8D%E0%B8%B2-%E0%B9%80%E0%B8%95%E0%B8%8A%E0%B8%88%E0%B8%B1%E0%B8%81%E0%B8%A3%E0%B9%80%E0%B8%AA%E0%B8%A1%E0%B8%B2-%E0%B8%A3%E0%B8%B8/ แล้วศึกษาต่อระดับอุดมศึกษาในคณะอักษรศาสตร์ จุฬาลงกรณ์มหาวิทยาลัย วิชาเอกภาษาไทยโครงการช้างเผือก (โครงการรับบุคคลผู้มีความสามารถพิเศษด้านภาษาและวรรณคดีไทยเข้าศึกษาในระดับปริญญาตรี) โดยได้รับปริญญาอักษรศาสตรบัณฑิต เกียรตินิยมอันดับ 2https://cca.chula.ac.th/protocol/images/book/pdf/book_parinya/book-parinya55.pdf 

 ผลงานในวัยเยาว์ 

ชนัญญาเคยเข้าร่วมการประกวดวาดภาพในเทศกาลศิลปะเด็กนานาชาติที่ประเทศญี่ปุ่นหลายครั้ง โดยครั้งแรกถือเป็น 1 ใน 4 เด็กไทยที่ได้รับรางวัลเหรียญทองยอดเยี่ยม
นอกจากนี้เธอยังเคยเข้าประกวดวงโยทวาทิตชิงถ้วยพระราชทานในสมัยมัธยมอีกด้วย

 การทำงาน 
ชนัญญาเริ่มทำงานพิเศษตั้งแต่ยังเป็นนักเรียนจนถึงช่วงที่เป็นนิสิต เช่น พิสูจน์อักษร ออกแบบ เขียนบทความ ต่อมาชนัญญาใช้ทวิตเตอร์เป็นพื้นที่สรุปเนื้อหาวรรณกรรมเพื่อทบทวนเนื้อหาที่เรียนจนได้รับความนิยม แต่ด้วยข้อจำกัดของจำนวนอักขระในทวิตเตอร์ชนัญญาจึงตัดสินใจบันทึกวีดิทัศน์การเล่าสรุปวรรรณกรรมแล้วอัปโหลดบนยูทูบแทน โดยวรรณกรรมเรื่องแรกที่ชนัญญานำมาเล่า คือ ลิลิตพระลอ โดยมีผลตอบรับที่ดี ตนจึงเริ่มนำเรื่องราวต่าง ๆ มาเล่าและบันทึกเป็นวีดิทัศน์เพื่อเผยแพร่ทางยูทูบนับแต่นั้นhttps://www.brandbuffet.in.th/2019/02/interview-point-of-view/ ชนัญญายังได้ให้สัมภาษณ์กับเดอะสแตนดาร์ดว่าตนเป็น "คนคันปาก" ชอบการเล่าเรื่องต่าง ๆ ที่ตนเองรู้ให้คนอื่นฟัง และการเป็นยูทูบเบอร์ของตนยังได้ส่งเสริมการศึกษาของตนhttps://news.trueid.net/detail/5NaBEvYBvlqK

หลังสำเร็จการศึกษา ชนัญญามีโอกาสร่วมงานในฐานะพนักงานประจำหลายแห่งแต่ไม่ได้ร่วมงานอย่างต่อเนื่อง เพราะเธอยังคงรับงานพิเศษ เขียนหนังสือและนำเสนอเนื้อหาผ่านโซเชียลมีเดียควบคู่ไปด้วย เช่น เอเจนซี่ที่ได้ดูแลเนื้อหาให้เว็บไซต์ข่าวของ ไมโครซอฟท์ ในฐานะนักเขียนเนื้อหาให้กับบิงนิวส์, ดีแทค ในตำแหน่งเจ้าหน้าที่้ดูแลโซเชียลมีเดีย, เดอะคลาวด์ในฐานะกองบรรณาธิการสื่อสังคม โดยยังคงนำเสนอเรื่องราวผ่านโซเชียลควบคู่ไปด้วยแต่ท้ายสุดชนัญญาตัดสินใจลาออกจากการทำงานประจำเพื่อให้เวลากับการเป็นคอนเทนต์ครีเอเตอร์อย่างเต็มที่ ชนัญญาให้สัมภาษณ์กับเดอะคลาวด์ภายหลังจากการลาออกว่าตนเป็นคนทำงานไม่เป็นเวลาและไม่เหมาะกับการทำงานประจำสำนักงานที่เป็นกิจวัตร
https://readthecloud.co/point-of-view/

ในปี พ.ศ. 2559 ชนัญญาได้รับคัดเลือกให้เข้าร่วมโครงการ YouTube NextUp ซึ่งจัดขึ้นเพื่อสนับสนุนการผลิตเนื้อหาบนยูทูบทั้งการอบรมเชิงปฏิบัติการและเงินสนับสนุน ทำให้เธอตัดสินใจให้ความสำคัญกับการนำเสนอเรื่องราวผ่านโซเชียลมีเดียมากขึ้น

นอกจากนี้ ชนัญญายังเคยเป็นพิธีกรในรายการสังคม สนุกคิด ซึ่งเป็นรายการแนวเล่าเรื่องทางสังคมศาสตร์สำหรับนักเรียนประถมศึกษา ออกอากาศทางสถานีโทรทัศน์เอแอลทีวีhttps://www.thaipbs.or.th/program/SanookKid https://www.altv.tv/SanookKid และเขียนหนังสือ "วรรณคดีไทยไดเจสต์" เล่าประเด็นที่น่าสนใจจากวรรณกรรมไทยด้วยสำนวนที่อ่านง่าย

ปัจจุบันนอกจากการทำงานออนไลน์ชนัญญายังเปิดบริษัททัวร์ในนาม Point of View on Tour ที่พาคนออกท่องเที่ยวแบบสนุกและได้สาระตามไสตล์การเดินทางของเธอยังประเทศต่างๆ โดยมีชื่อเสียงจากการนำเที่ยวประเทศอียิปต์ และรัสเซีย

 ข้อวิพากษ์วิจารณ์ 
 การใช้สื่อสังคม 

เมื่อปี พ.ศ. 2555 ชนัญญาได้ทวีตข้อความโดยมีใจความถึงประมวลกฎหมายอาญา มาตรา 112 ต่อมาเมื่อวันที่ 21 มิถุนายน พ.ศ. 2562 ซึ่งตรงกับวันต่อต้านการระรานทางไซเบอร์ (วันศุกร์ที่ 3 ของเดือนมิถุนายน) ชนัญญาเผยแพร่วีดิทัศน์เล่าเรื่องการล่าแม่มดและต่อเนื่องถึงเรื่องการระรานทางไซเบอร์ ซึ่งมีเนื้อหาระบุว่าตนเคยไม่เข้าใจเรื่องการระรานทางไซเบอร์ แต่ปัจจุบันได้หยุดแล้วและเชิญชวนให้ผู้ชมหยุดได้อย่างเธอ ทำให้มีบุคคลในสังคมออนไลน์เผยแพร่ทวีตข้างต้นของชนัญญาอีกครั้ง และในคราวเดียวกันนั้นได้เผยแพร่ทวีตและโพสต์ของชนัญญาอื่น ๆ ที่เกี่ยวกับวิกฤตการณ์การเมืองไทย พ.ศ. 2556–2557 ตลอดจนความคิดเห็นทางการเมืองที่สุดโต่ง และมุมมองอคติรุนแรง ซึ่งหลายข้อความเกิดจากการตัดต่อ หรือตัดทอนข้อความ จนชนัญญาต้องออกมาชี้แจงว่าตนไม่มีเจตนาที่จะกระทำเช่นนั้น ไม่เห็นด้วยกับการกระทำดังกล่าว ได้ติดต่อบุคคลที่ถูกพาดพิงเพื่อขอโทษแล้ว และปฏิเสธข้อความที่เกี่ยวข้องกับ "มือปืนป๊อปคอร์น" ว่าเป็นการตัดต่อhttps://www.sanook.com/news/7813854/ https://workpointtoday.com/point-of-view-apologizes/ https://www.matichon.co.th/politics/news_1552900/ พร้อมทั้งได้เดินทางไปแจ้งความเพื่อแสดงความบริสุทธิ์ใจ จากนั้นมีผู้ออกมาอธิบายว่าข้อความหลายข้อความดังกล่าวเกิดจาก โปรแกรม fake post generator ที่ตั้งใจทำขึ้นเพื่อทำให้เธอเสื่อมเสียชื่อเสียง

 รางวัล 
 Popular vote Thailand best blog awards 2018 https://www.facebook.com/blogger.cpall/
 Best storytelling Thailand Influencer Awards 2020 https://www.thailandinfluencerawards.com/
 รางวัลสุดยอดสื่อส่งเสริมการเรียนรู้สร้างสรรค์แห่งปี ประจำปี 2565
 เวทีรางวัลเชิดชูเกียรติสื่อปลอดภัยและสร้างสรรค์ 2565
 โล่รางวัลสื่อปลอดภัยและสร้างสรรค์ 2565
 Finalist Best Influencer Performance on Social Media (Film & Literature) 10th Anniversary Thailand Zocial Awards
 Finalist Best Creator Performance on Social Media (Knowledge & Education) 11th Thailand Social Awards

 ผลงาน 
 หนังสือ 
ชนัญญามีผลงานการเขียนหนังสือและออกวางจำหน่าย ดังนี้https://e-service.nlt.go.th/{{ISBN|Req/ListSearchPub?KeywordTypeKey=2&Keyword=%E0%B8%8A%E0%B8%99%E0%B8%B1%E0%B8%8D%E0%B8%8D%E0%B8%B2+%E0%B9%80%E0%B8%95%E0%B8%8A&{{ISBN|ReqTypeKey=

 งานเขียนเดี่ยว 
 ติวสอบภาษาไทยประถมศึกษาปีที่ ๑. พ.ศ. 2559, 
 ติวสอบภาษาไทยประถมศึกษาปีที่ ๒. พ.ศ. 2559, 
 ติวสอบภาษาไทยประถมศึกษาปีที่ ๓. พ.ศ. 2559, 
 ติวสอบภาษาไทยประถมศึกษาปีที่ ๔. พ.ศ. 2559, 
 ติวสอบภาษาไทยประถมศึกษาปีที่ ๕. พ.ศ. 2559, 
 ติวสอบภาษาไทยประถมศึกษาปีที่ ๖. พ.ศ. 2558, 
 เตรียมสอบ ภาษาไทย ม.ปลาย ฉบับสมบูรณ์. พ.ศ. 2559, 
 9 วิชาสามัญภาษาไทย. พ.ศ. 2559, 
 สรุปสังคมและแนวข้อสอบสังคมศึกษา. พ.ศ. 2560, 
 วรรณคดีไทยไดเจสต์. พ.ศ. 2560, 
 วรรณคดีไทยไดเจสต์ (Limited edition). พ.ศ. 2562, 
 สีดาไดอารี. พ.ศ. 2559 (นิยายออนไลน์เผยแพร่บนเพจเฟซบุ๊กของชนัญญาและเว็บไซต์ Dek-D ปัจจุบันหยุดเขียนไปแล้ว)https://www.facebook.com/pointoofview/posts/pfbid035z2tEAYontGRoveDPguXYiCsij5CSmdZm9AzC4MaaMrgqevYF2e77TC6378P2Lksl

 งานเขียนร่วม 
  มาริสาอายุ 27 ปี. พ.ศ. 2564,  (เขียนร่วมกับจักรพันธ์ุ ขวัญมงคล, จิดานันท์ เหลืองเพียรสมุท, จิราภรณ์ วิหวา, ดุจดาว วัฒนปกรณ์, ตินกานต์, ธนชาติ ศิริภัทราชัย, ลูกแก้ว โชติรส, สุกัญญา สมไพบูลย์, องอาจ ชัยชาญชีพ, โอ๊ต มณเฑียร และ t_047 โดยจักรกฤต โยมพยอม เป็นบรรณาธิการ)https://www.altv.tv/content/thaipbs-news/61528f10f3a5e8670b38a491

 อ้างอิง 

หมวดหมู่:ยูทูบเบอร์ชาวไทย
หมวดหมู่:นักเขียนชาวไทย
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:ชาวไทยเชื้อสายจีน
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:บุคคลที่ยังไม่ทราบปีที่เกิด
หมวดหมู่:พุทธศาสนิกชนชาวไทย